Държавен вестник, бр. 83, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  83
 
22 
Глава 4 
Одобрение за серийно произведени двигатели; 
концепции за семейство двигатели и групи двигатели 
4.1 Общи положения 
4.1.1 За да се избегнат проверките за освидетелстване на всеки двигател за съответствие 
с нормите за емисии от NOx, може да се приеме една от двете концепции за одобрение, а 
именно семейството двигатели или концепцията за групата двигатели. 
4.1.2 Концепцията на семейството двигатели може да се приложи към всякакви серийно 
произведени двигатели, за които, чрез техния дизайн, е доказано, че имат сходни 
характеристики на емисии от NOx, използвани са както е предвидено при производството им и 
по време на монтажа на борда не изискват никакви настройки или модификации, които биха 
могли да окажат неблагоприятно влияят на емисиите от NOx. 
4.1.3 Концепцията за група двигатели може да бъде приложена към по-малка серия 
двигатели, произведени за подобно приложение и които изискват незначителни корекции и 
модификации по време на монтажа или при експлоатация на борда. 
4.1.4 Първоначално производителят на двигателя може по свое усмотрение да определи 
дали двигателите трябва да бъдат обхванати от концепцията за семейството двигатели или 
групата двигатели. По принцип видът на приложението се основава на това дали двигателите 
ще бъдат модифицирани след проверка на изпитвателен стенд  и до каква степен. 
4.2 Документация 
4.2.1 Цялата документация за освидетелстване трябва да бъде попълнена и подпечатана 
от надлежно упълномощения орган, в зависимост от конкретния случай. Тази документация 
трябва да включва също всички условия, включително подмяна на резервни части, за да се 
гарантира, че двигателят се поддържа в съответствие с приложимата норма за емисии от NOx.  
4.2.2 За двигател от семейство двигатели или група двигатели, необходимата 
документация за метода за проверка на параметрите на двигателя е посочена в т. 6.2.2. 
4.3 Прилагане на концепцията за семейството двигатели 
4.3.1 Концепцията на семейството двигатели предоставя възможност за намаляване на 
броя на двигателите, които трябва да бъдат представени за проверка за одобрение, като 
същевременно осигурява гаранция, че всички двигатели от семейството двигатели отговарят на 
изискванията за одобрение. В концепцията на семейството двигатели двигателите с подобни 
емисионни характеристики и дизайн са представени от базов двигател. 
4.3.2 Двигателите, които са серийно произведени и не са предназначени да бъдат 
модифицирани, могат да бъдат обхванати от концепцията за семейството двигатели. 
4.3.3 Процедурата за подбор на базов двигател е такава, че избраният двигател трябва да 
притежава онези характеристики, които най-неблагоприятно ще повлияят на нивото на емисии 
от NOx. Този двигател като цяло трябва да има най-високото ниво на емисии от NOx сред 
всички двигатели от семейството двигатели. 
4.3.4 Въз основа на тестове и инженерна преценка производителят трябва да предложи 
кои двигатели да бъдат причислени към семейство двигатели, кои двигатели произвеждат най-
високи емисии от NOx и кои двигатели трябва да бъдат избрани за проверки с цел 
освидетелстване. 
 
23 
4.3.5 За целите на освидетелстването Администрацията трябва да извърши преглед и 
одобрение на избора на базов двигател, представляващсемейството двигатели, като има 
възможност да избере различен двигател, както за одобрение, така и за изпитване 
съответствието на продукцията двигатели, за да се увери, че всички двигатели в семейството 
съответстват на приложимата норма за емисии от NOx. 
4.3.6 Концепцията за семейство двигатели позволява леки корекции на двигателите чрез 
регулируеми 
функции. 
Морскитедизелови 
двигатели, 
оборудвани 
с 
регулируеми 
характеристики, трябва да отговарят на всички изисквания за всяка настройка в рамките на 
физически наличния диапазон. Една характеристика не се счита за регулируема, ако е 
запечатана или обикновено не е достъпна. Администрацията може да изиска регулируемите 
характеристики да бъдат настроени на всяка спецификация в рамките на нейния регулируем 
обхват за освидетелстване или тестване в употреба, за да се определи съответствието с 
изискванията. 
4.3.7 Преди да издаде одобрение за семейство двигатели, Администрацията трябва да 
предприеме необходимите мерки, които да осигурят адекватен контрол на съответствието на 
продукцията двигатели. Това може да включва, но не се ограничава до: 
.1 връзката между компоненти от критично значение за емисиите от NOx или 
идентификационните номера, предложена за семейството двигатели и номерата на 
схемите (и направена ревизия, ако е приложимо), определящи тези компоненти; 
.2 средствата, чрез които Администрацията ще може да провери по време на 
преглед дали чертежите, използвани за производството на компоненти от критично 
значение за емисиите от NOx, съответстват на чертежите, определени като 
определящи семейството двигатели;   
.3 схеми за контрол на ревизията. Когато е предложено от даден производител, че 
ревизиите на компоненти от критично значение за емисиите от NOx, определящи 
семейството двигатели, могат да бъдат извършени през целия живот на двигателя, 
тогава съответствието на производствената схема ще трябва да демонстрира 
процедурите, които следвада бъдат изпълнени, за да обхванат случаите, когато 
ревизията ще повлияе или няма да повлияе на емисиите от NOx. Тези процедури 
обхващат 
разпределението 
на 
номера 
на 
схемата, 
въздействието 
върху 
идентификационните маркировки на компонентите от критично значение за 
емисиите от NOx и разпоредбата за предоставяне на ревизираните чертежи на 
Администрацията, отговорна за първоначалното одобрение на семейството 
двигатели. Когато тези ревизии могат да повлияят на емисиите от NOx, средствата, 
които трябва да бъдат използвани за оценка или проверка на ефективността спрямо 
производителността на основния двигател, трябва да бъдат посочени заедно с 
последващите действия, които трябва да бъдат предприети по отношение на 
съветването на Администрацията и, когато е необходимо, декларирането на нов 
базов двигател преди въвеждането на тези модификации в експлоатация; 
.4 приложените процедури, които гарантират, че всички резервни части за 
компоненти от критично значение за емисиите от NOx, поставени на 
освидетелстван двигател, ще бъдат идентифицирани, както е посочено в 
одобреното Техническо досие и следователно ще бъдат произведени в съответствие 
със схемите като определящи за семейството двигатели; или 
.5 еквивалентни условия, одобрени от Администрацията. 
4.3.8 Ръководство за избор на семейство двигатели